Mi estas bonŝanca havi sirian pasporton
#000004
Ĉi tiu afiŝo estas parto de speciala serio [en] de artikoloj de la blogistino kaj aktivulino Marcell Shehwaro, priskribantaj la realaĵojn de la vivo en Sirio [eo], kie daŭras la milito inter la du armeoj, tiu kiu estas lojala al la nuna reĝimo kaj tiu kiu provas elpeli ĝin.
#000006
Mi estas bonŝanca havi sirian pasporton. Bonvolu kompreni, ke se ne estus pro tiu ĉi pasporto, la hazarda elektado ne estus elektinta min, hazarde kaj koincide, por plua kontrolo en ĉiuj flughavenoj kiujn mi iam trairis.
#000007
Se ne estus pro mia siria pasporto, mi neniam estus aŭdinta tiun ege ĝentilan frazon: “Bonvolu, ĉu vi povas atendi ĉe tiu ĉi flanko de la muro, fraŭlino?”, kaj mi ne estus memorinta miajn infanaĝajn punojn en la lernejo.
#000010
Se ne estus pro mia siria pasporto, mi ne estus rimarkinta kiel oni igas nin, la suspektatojn, defendi kun ekstrema ĝentileco nian senkulpecon kaj denunci terorismon; nin, kiuj pli ofte estintas la celo de terorismo ol iu ajn el tiuj kiuj kontrolas nin pri ĝi.
#000013
Estis pura hazardo ke duono de la atendantoj en la kontrola koridoro levis siajn manojn, kiam la inspektisto vokis por “Mohammed”. Estas pura hazardo, meze de tiom da aliaj similaj koincidoj.
#000016
Pardonu min, sinjoro, mi estas obsedata pri identigantaj skemoj. Se ne estus pro mia siria pasporto, mi eble ne estus rimarkinta la ripetiĝantan skemon – pure hazardan ripetiĝantan skemon, kompreneble.
#000017
Mi sidas tie kaj atendas kun la aliaj. Mi prenas arablingvan libron de Ibrahim Nasrallah, palestindevena verkisto kiu parolas pri rezisto kaj amo. Mi memoras la tempon kiam mi estis aktivulino batalanta por libereco kaj demokratio, partoprenanta en protestoj kaj kuranta por ŝirmo, kaj verkanta. Mi rigardas la libron en mia mano. Nun mia plej granda rezisto-ago estas teni enmane arablingvan libron ĉe flughaveno.
#000018
“Mi provos aspekti gaja kaj feliĉa en la flughaveno, sed permesu min doni al vi malgrandan konsilon: se vi vidas gajan kaj feliĉan sirianon en flughaveno, estas tiam ke vi vere devas suspekti.”
#000022
Ĉu mi ŝajnas al vi kolera? Mi pardonpetas! Mi ankoraŭ ne majstras viajn manierojn. Aperi kolera igas onin suspektinda. Mi scias, kaj vi scias kiel emociaj ni estas. Vi komprenas, ni ankoraŭ ne lernis kiel esti malpli koleraj, dum ĉiuj aviadiloj en la mondo helpas al nia registaro bombardi nin tage kaj nokte. Mi provos aspekti gaja kaj feliĉa en la flughaveno, sed permesu min doni al vi malgrandan konsilon: se vi vidas gajan kaj feliĉan sirianon en flughaveno, estas tiam ke vi vere devas suspekti.
#000025
Mi estas bonŝanca havi mian sirian pasporton. Imagu – post ĉio kion mi travivis, mi ankoraŭ havas koŝmarojn en kiuj mi perdas mian pasporton kaj vekiĝas terurita.
#000029
Mi estas bonŝanca havi sirian pasporton. Ĉu vi bonvolos redoni ĝin al mi?
#000032
Juna kuiristo en Bakuo transformis sian apartamenton en restoracion
#000039
Aboni komentojn de ĉi tiu artikolo per retpoŝto
#000043